b'\n_START_ARTICLE_\nVyras (sutuoktinis)\n_START_PARAGRAPH_\nVyras\xc2\xa0\xe2\x80\x93 vyri\xc5\xa1kis, oficialiai ar fakti\xc5\xa1kai esantis moters (jo \xc5\xbemonos) sutuoktinis. Buvimas vyru paprastai rei\xc5\xa1kia ir dalyvavim\xc4\x85 su santuoka susijusiuose svainyst\xc4\x97s ry\xc5\xa1iuose._NEWLINE_Oficialus vyras\xc2\xa0\xe2\x80\x93 vyri\xc5\xa1kis, kurio santuoka su moterimi oficialiai u\xc5\xberegistruota \xc4\xafstaigoje, kuriai suteikta teis\xc4\x97 registruoti santuokas. Kai \xc5\xa1i \xc4\xafstaiga pasaulietin\xc4\x97, santuoka yra civilin\xc4\x97 santuoka. Dalyje \xc5\xa1ali\xc5\xb3 santuoka gali b\xc5\xabti sudaryta ba\xc5\xbeny\xc4\x8dioje (ba\xc5\xbenytin\xc4\x97 santuoka)._NEWLINE_Faktinis vyras (sugyventinis)\xc2\xa0\xe2\x80\x93 vyri\xc5\xa1kis, kuris gyvena kartu su moterimis, kartu tvarko nam\xc5\xb3 \xc5\xabk\xc4\xaf ir galb\xc5\xabt augina vaikus, ta\xc4\x8diau j\xc5\xb3 santykiai n\xc4\x97ra oficialiai u\xc5\xberegistruoti._NEWLINE_\xc5\xa0iais laikais \xc4\xafvairiose valstyb\xc4\x97se egzistuoja nema\xc5\xbeai skirting\xc5\xb3 santuokos form\xc5\xb3, tad ir vyro statusas teisi\xc5\xa1kai b\xc5\xabna gana skirtingas. Buvimas vyru (sutuoktiniu) kelia tam tikras teisines pasekmes (\xc4\xafsipareigojimai \xc5\xbemonai, turimiems ar b\xc5\xabsimiems vaikams ir pan.).'